turjo4nis/wikipedia-bn-dump-20250701 huggingface dataset:
ঘোষ দন্তমূলীয় উষ্মধ্বনি

ঘোষ দন্তমূলীয় ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।

আন্তর্জাতিক ধ্বনিমূলক বর্ণমালায় [z]
বাংলা লিপিতে ‌‌‌‌‌জ়্ বা ইংরেজিতে z যেমন "ব্লাউজ়", চিজ়", "জ়েব্রা", "ব্রাউজ়ার" ইত্যাদি, বা ইংরেজিতে "zoo", "has" ইত্যাদি।

বাংলা বর্ণমালায় "জ" বর্ণটি শব্দের সঙ্গে "়" (নুকতা) মিশিয়ে এই আওয়াজ হয়। শুদ্ধ বাংলায় শুধু যে বিদেশী কথায় রয়ছে (যেমন "ব্লাউজ"), সেগুলিতে ব্যবহার হয়, যদিও আঞ্চলিক উপভাষায় এই ধ্বনিটি খুব ঘন-ঘন ব্যবহার করা হয়, যেমন পূর্বাঞ্চলিক বাংলা "আইজ়" (শুদ্ধ "আজ")।

ধ্বনিবিজ্ঞান
আন্তর্জাতিক ধ্বনিমূলক বর্ণমালা
আতিকুজ্জামান খান

আতিকুজ্জামান খান (১৯২১  - ১০ই মার্চ, ১৯৮৩) ছিলেন বাংলাদেশী কূটনীতিক, সাংবাদিক এবং ক্রীড়া ভাষ্যকার।

জন্ম ও প্রাথমিক জীবন
কলকাতায় জন্মগ্রহণ করলেও তার পৈতৃক নিবাস ছিল মানিকগঞ্জের দাদারোখীতে।

কর্ম
দেশ বিভাগের পূর্বে আতিকুজ্জামান খান কলকাতায় স্টেটসম্যান, অমৃতবাজার, হিন্দুস্থান স্ট্যান্ডার্ড, স্টার অব ইন্ডিয়া প্রভৃতি পত্রিকায় সাংবাদিকতা করেন। দেশ বিভাগের (১৪ই আগস্ট, ১৯৪৭) পর ঢাকায় এসে আতিকুজ্জামান খান মর্নিং নিউজ এবং পরে অবজারভার পত্রিকায় কর্মরত ছিলেন। ১৯৬২ থেকে ১৯৭৩ সাল পর্যন্ত ঢাকা বিশ্ববিদ্যালয়ের সাংবাদিকতা বিভাগের রিডার ও বিভাগীয় চেয়ারম্যান হিসেবে দায়িত্ব পালন করেন। ১৯৭১ সালে বাংলাদেশের স্বাধীনতা যুদ্ধের বিরোধিতা করে বক্তৃতা বিবৃতি প্রদান করে বিতর্কিত হন। আতিকুজ্জামান খান ঢাকা বেতার কেন্দ্রের সংবাদ বিশ্লেষক এবং ক্রীড়া ভাষ্যকার ছিলেন। সত্তর দশকের শেষের দিকে তিনি কলকাতায় বাংলাদেশ দূতাবাসের ডেপুটি হাইকমিশনার হিসেবে কর্মরত ছিলেন।

তথ্যসূত্র

উল্লেখযোগ্য গ্রন্থ 
 Press in East Pakistan: A Study in Content Analysis (গবেষণামূলক গ্রন্থ)
 Dream Image (কবিতার বই)

বাংলাদেশী সাংবাদিক
বাংলাদেশী কূটনীতিবিদ
বাংলাদেশী ক্রীড়া ধারাভাষ্যকার
১৯২১-এ জন্ম
১৯৮৩-এ মৃত্যু
আতিকুল ইসলাম (সঙ্গীতশিল্পী)

আতিকুল ইসলাম (১৯৩৫ - ২ এপ্রিল ১৯৭৫) ছিলেন একজন বাংলাদেশী সঙ্গীতশিল্পী। বাংলাদেশে রবীন্দ্র সঙ্গীত জনপ্রিয় করে তোলার ক্ষেত্রে তার উল্লেখযোগ্য অবদান রয়েছে।

প্রারম্ভিক জীবন 
আতিকুল ১৯৩৫ সালে চাঁদপুরে জন্মগ্রহণ করেন। শান্তিনিকেতনের বিশ্বভারতী বিশ্ববিদ্যালয় থেকে তিনি রবীন্দ্র সঙ্গীতে ডিগ্রী লাভ করেন। ১৯৬৫ সালে তিনি হাওয়াইয়ান বিশ্ববিদ্যালয় থেকে মেরিট অন প্রোডাকশন শীর্ষক কোর্স সম্পন্ন করেন।

কর্মজীবন 
আতিকুল ১৯৫৯ সালে ঢাকার বুলবুল ললিতকলা একাডেমিতে শিক্ষক হিসেবে যোগ দেন এবং দীর্ঘদিন বুলবুল ললিতকলা একাডেমির সাথে যুক্ত ছিলেন। তিনি ১৯৬৫ সালের পর একাডেমির প্রযোজনা বিভাগের অধিকর্তা পদে উন্নীত হন। ১৯৬৯ সালের গণঅভ্যুত্থানের সময় তিনি বিক্ষুদ্ধ শিল্পী সমাজ সংগঠনের অন্যতম সংগঠক ছিলেন এবং ১৯৭১ সালে বাংলাদেশের স্বাধীনতা যুদ্ধের সময় আলতাফ মাহমুদের সহযোগিতায় গোপনে শিল্পীদের সংগঠিত করেন। বুলবুল ললিতকলা একাডেমির প্রযোজনায় তার পরিচালিত নৃত্যনাট্যের মধ্যে হাজার তারের বীণা, বাদল বরিষণে, চিত্রাঙ্গদা, রাজপথ-জনপদ উল্লেখযোগ্য।

১৯৭৫ সালের ২ এপ্রিল তিনি ঢাকায় মৃত্যুবরণ করেন।

তথ্যসূত্র 

বাংলাদেশী গায়ক
বাংলা ভাষার সঙ্গীতশিল্পী
বাংলাদেশী সাংস্কৃতিক কর্মী
১৯৩৫-এ জন্ম
১৯৭৫-এ মৃত্যু
চাঁদপুর জেলার ব্যক্তি
আনন্দচন্দ্র নন্দী

বহু আধ্যাত্মিক গানের রচয়িতা আনন্দচন্দ্র নন্দী ব্রাহ্মণবাড়িয়া জেলার কালিকচ্ছ গ্রামে জন্মগ্রহণ করেন। তার জন্ম ১১ ই বৈশাখ ১২৩৯ বাংলা। ১১ই জ্যৈষ্ঠ ১৩০৭ বাংলা তিনি তিরোধান গমন করেন। মহারাজ আনন্দ স্বামী নামে তিনি সুপরিচিত এই গীতিকারের রচিত গান বাংলাদেশে বহুল প্রচলিত। ব্রাহ্মণবাড়িয়ার সাতমোড়া গ্রামের প্রসিদ্ধ সাধক মনোমোহন দত্ত তার শিষ্য।

তথ্যসূত্র 

বাঙালি গীতিকার
বাঙালি আধ্যাত্মিক সাধক
আনন্দমোহন বসু

আনন্দমোহন বসু (২৩শে সেপ্টেম্বর, ১৮৪৭- ২০শে আগস্ট, ১৯০৬) ছিলেন বাঙালি রাজনীতিবিদ এবং সমাজসেবক। কিশোরগঞ্জ জেলা বৃহত্তর ময়মনসিংহ জেলার জয়সিদ্ধি গ্রামে তিনি জন্মগ্রহণ করেন। ময়মনসিংহ জজ আদালতের পেশকার পদ্মলোচন বসু ছিলেন তার পিতা। বিজ্ঞানী জগদীশচন্দ্র বসুর বোন স্বর্ণপ্রভা বসু তার স্ত্রী। আনন্দমোহন বসু সস্ত্রীক হিন্দুধর্মে

দীক্ষিত হয়েছিলেন।

জীবনী 
আনন্দমোহন বসু বৃহত্তর ময়মনসিংহের কিশোরগঞ্জ জেলার জয়সিদ্ধি গ্রামের এক ভূস্বামী পরিবারে জন্মগ্রহণ করেন। কিন্তু তার জন্ম হয় ময়মনসিংহেই। তার প্রাথমিক পড়াশোনা শুরু হয় ময়মনসিংহেই। ময়মনসিংহ জিলা স্কুল থেকে মেধা তালিকায় ৯ম স্থান অধিকার করে এনট্রান্স পরীক্ষা পাশ করেন। এফএ এবং বিএ পরীক্ষা দেন প্রেসিডেন্সী কলেজ থেকে। উভয় পরীক্ষায়ই শীর্ষস্থান অধিকার করেন। ১৮৭০ সালে কলকাতা বিশ্ববিদ্যালয় কর্তৃক প্রদত্ত প্রেমচাঁদ রায়চাঁদ বৃত্তি লাভ করেন। বৃত্তি নিয়ে উচ্চ শিক্ষা অর্জনের লক্ষ্যে ইংল্যান্ড যান। সেখানে কেমব্রিজের ক্রাইস্ট কলেজ থেকে উচ্চতর গণিত বিষয়ে পড়াশোনা করেন। অনার্সসহ ডিগ্রী পরীক্ষা তথা ট্রাইপস পরীক্ষা প্রথম শ্রেণী লাভ করে প্রথম ভারতীয় র‌্যাংলার হবার সৌভাগ্য অর্জন করেন। ১৮৭৪ সাল থেকে তিনি আইন ব্যবসা শুরু করেছিলেন।

রাজনৈতিক দর্শন 
আনন্দমোহন বসু ১৮৮৪, ১৮৯০ এবং ১৮৯৫ সালে বঙ্গীয় ব্যবস্থাপক সভার সদস্য নির্বাচিত হয়েছিলেন। তিনি ১৯০৫ সালের বঙ্গভঙ্গের তীব্র বিরোধিতা করেন।

অবদান 
 ময়মনসিংহ শহরে ময়মনসিংহ ইনস্টিটিউশন নামে বিদ্যালয় স্থাপন করেন (১৮৮৩), বর্তমানে এটি আনন্দ মোহন কলেজ, ময়মনসিংহ নামে পরিচিত এবং তিনি ময়মনসিংহে সিটি কলেজিয়েট স্কুল প্রতিষ্ঠা করেন।।
 শিবনাথ শাস্ত্রীর সহযোগিতায় কলকাতায় সিটি স্কুল প্রতিষ্ঠা করেন (১৮৭৯)। এটি এখন আনন্দমোহন কলেজ (কলকাতা) নামে পরিচিত।
 কলকাতায় বঙ্গ মহিলা বিদ্যালয় স্থাপনে গুরুত্বপূর্ণ ভূমিকা পালন করেন (১৮৭৬)।

তথ্যসূত্র 

বাঙালি সমাজসেবক
বাঙালি রাজনীতিবিদ
বাংলার নবজাগরণ
১৮৪৭-এ জন্ম
পূর্ববঙ্গে জন্ম
১৯০৬-এ মৃত্যু
ময়মনসিংহ জিলা স্কুলের প্রাক্তন শিক্ষার্থী
পূর্ব বাংলা থেকে ভারতীয় স্বাধীনতা কর্মী
কিশোরগঞ্জ জেলার ব্যক্তি
ময়মনসিংহের ব্যক্তি
বাঙালি হিন্দু
ভারতীয় বিদ্যালয় ও কলেজের প্রতিষ্ঠাতা
বাঙালি আইনজীবী
ব্রাহ্ম
কেমব্রিজ বিশ্ববিদ্যালয়ের প্রাক্তন শিক্ষার্থী
ভারতীয় জাতীয় কংগ্রেসের সভাপতি
২০শ শতাব্দীর বাঙালি
১৯শ শতাব্দীর বাঙালি
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় জাতীয় কংগ্রেসের রাজনীতিবিদ
ময়মনসিংহ জেলার ব্যক্তি
ব্রিটিশ ভারতের সমাজকর্মী
পশ্চিমবঙ্গের সমাজকর্মী
ভারতীয় আইনজীবী
১৯শ শতাব্দীর ভারতীয় আইনজীবী
ভারতীয় শিক্ষায়তনিক
পশ্চিমবঙ্গের ভারতীয় স্বাধীনতা কর্মী
আ. ন. ম. বজলুর রশীদ

আবু নঈম মোহাম্মদ বজলুর রশিদ (জন্ম : ৮ মে ১৯১১ - মৃত্যু ৮ ডিসেম্বর ১৯৮৬ ) তিনি এএনএম বজলুর রশিদ নামে পরিচিত একজন বাংলাদেশী শিক্ষাবিদ,
নাট্যকার, কবি, ঔপন্যাসিক ইত্যাদি ছিলেন।

তার রচিত 'আমাদের দেশ' ছড়াটি
শিশুদের অনেক প্রিয়। সাহিত্যের অবদানের জন্য ১৯৬৭ সালে নাটকের জন্য তিনি বাংলা একাডেমি সাহিত্য পুরস্কার এবং ১৯৬৯ সালে তমঘা-ই-ইমতিয়াজ ভূষিত হন।

প্রারম্ভিক ও শিক্ষা জীবন 
রশীদ ১৯১১ সালের ৮ই মে তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ফরিদপুর শহরে জন্মগ্রহণ করেন। তার পিতা হারুন-অর-রশীদ ছিলেন একজন আইনজীবী এবং তার মাতা নছিমুননেসা।

রশিদ ১৯২৮ সালে ফরিদপুর জিলা স্কুল থেকে ম্যাট্রিকুলেশন পাস করেন। তিনি ১৯৩১ সালে ইন্টারমিডিয়েট এবং ১৯৩৩ সালে রাজেন্দ্র কলেজ থেকে স্নাতক এবং ১৯৩৮ সালে ঢাকা টিচার্স ট্রেনিং কলেজ থেকে বিটি ডিগ্রি অর্জন করেন । পরে তিনি ১৯৫৪ সালে ঢাকা বিশ্ববিদ্যালয় থেকে বাংলায় স্নাতকোত্তর পাস করেন।

কর্মজীবন 
বজলুর রশিদ ১৯৩৪ সালে ঢাকা সরকারি মুসলিম উচ্চ বিদ্যালয়ের শিক্ষক হিসাবে কর্মজীবন শুরু করেন। ১৯৫৫-১৯৭২ সালে তিনি ঢাকা টিচার্স ট্রেনিং কলেজে কর্মরত ছিলেন। তিনি ১৯৭৩-১৯৭৫ সালে ঢাকা বিশ্ববিদ্যালয়ে এবং ১৯৭৫-৮০ সালে জাহাঙ্গীরনগর বিশ্ববিদ্যালয়ে ইংরেজি বিভাগে খণ্ডকালীন শিক্ষকতা করেন।

প্রকাশিত গ্রন্থাবলী 
কাব্যগ্রন্থ

 পান্থবীণা (১৯৪৭)
 মরুসূর্য (১৯৬০)
 শীতে বসন্তে (১৯৬৭)
 রঙ ও রেখা (১৯৬৯)
 এক ঝাঁক পাখি (১৯৬৯)
 মৌসুমী মন (১৯৭০)
 মেঘ বেহাগ (১৯৭১)
 রক্ত কমল (১৯৭২)

নাটক

 ঝড়ের পাখি (১৯৫৯)
 যা হতে পারে (১৯৬২)
 উত্তরফল্গুনী (১৯৬৪)
 সংযুক্তা (১৯৬৫)
 ত্রিমাত্রিক (১৯৬৬)
 শিলা ও শৈলী (১৯৬৭)
 সুর ও ছন্দ (১৯৬৭)
 উত্তরণ (১৯৬৯)
 রূপান্তর (১৯৭০)
 একে একে এক (১৯৭৬)
 ধানকমল

উপন্যাস

 পথের ডাল (১৯৪৯)
 অন্তরাল (১৯৫৮)
 মনে মনান্তরে (১৯৬২)
 নীল দিগন্ত (১৯৬৭)

ভ্রমনকাহিনী

 দ্বিতীয় পৃথিবীতে (১৯৬০)
 পথ বেঁধে দিল (১৯৬০)
 দুই সাগরের দেশে (১৯৬৭)
 পথ ও পৃথিবী (১৯৬৭)

জীবনী

 আমাদের নবী (১৯৪৬)
 আমাদের কবি (১৯৫১)
 রবীন্দ্রনাথ (১৯৬১)
 জীবন বিচিত্রা (১৯৬২)
 পাকিস্তানের সুফীসাধক (১৯৬৫)
 স্কুলে মাতৃভাষা শিক্ষণ (১৯৬৯)
 ইসলামের ইতিবৃত্ত (১৯৭২)
 জীবনবাদী রবীন্দ্রনাথ (১৯৭২)

পুরস্কার ও সম্মাননা 
 ভগবতীচরণ স্মৃতিপদক
 পাকিস্তান সরকার কর্তৃক প্রদত্ত তমঘা-ই-ইমতিয়াজ -১৯৬৯
 বাংলা একাডেমি সাহিত্য পুরস্কার, ১৯৭৬
 ঢাকা বেতারের শ্রেষ্ঠ নাট্যকার ও শ্রেষ্ঠ গীতিকার পুরস্কার

তথ্যসূত্র

বহিঃসংযোগ 
 
 বাংলা একাডেমির বিভিন্ন পুরস্কারপ্রাপ্ত লেখক তালিকা 

১৯১১-এ জন্ম
১৯৮৬-এ মৃত্যু
কলকাতা বিশ্ববিদ্যালয়ের প্রাক্তন শিক্ষার্থী
বাংলাদেশী সাহিত্যিক
বাংলাদেশী শিক্ষাবিদ
নাটকে বাংলা একাডেমি সাহিত্য পুরস্কার বিজয়ী
বাংলাদেশী নাট্যকার
ফরিদপুর জেলার ব্যক্তি
বাংলাদেশী শিক্ষায়তনিক
বাঙালি লেখক
ঢাকা গভর্নমেন্ট মুসলিম হাই স্কুলের শিক্ষক
জাহাঙ্গীরনগর বিশ্ববিদ্যালয়ের শিক্ষক
ফরিদপুর জিলা স্কুলের প্রাক্তন শিক্ষার্থী
সরকারি রাজেন্দ্র কলেজের প্রাক্তন শিক্ষার্থী
বাংলা একাডেমি সাহিত্য পুরস্কার বিজয়ী
তমঘা-ই-ইমতিয়াজ প্রাপক
আনিস চৌধুরী

আনিস চৌধুরী (জন্ম: ২ নভেম্বর, ১৯২৯ - মৃত্যু: ১৯৯০) ছিলেন বাংলাদেশী নাট্যকার এবং ঔপন্যাসিক। তার জন্ম কলকাতায় হলেও পৈতৃক নিবাস ছিল কুমিল্লায়। ১৯৬৮ সালে নাটকে বাংলা একাডেমী পুরস্কার লাভ করেন।

জন্ম 
চৌধুরী, আনিস (১৯২৯-১৯৯০)  কথাসাহিত্যিক, নাট্যকার। তার পিতৃদত্ত নাম আনিসুজ্জামান কামরুদ্দীন। ছাত্রাবস্থায় তিনি আনিসুজ্জামান চৌধুরী নাম ধারণ করেন; ‘আনিস চৌধুরী’ তার সাহিত্যিক নাম। কলকাতার তালতলা লেনে নানার বাড়িতে তার জন্ম। তাদের আদি নিবাস কুমিল্লা জেলায়। পিতা নুরুল হুদা চৌধুরী ছিলেন কুমিল্লার ইনসাফ হাইস্কুলের প্রধান শিক্ষক।

শিক্ষাজীবন 
আনিস চৌধুরীর লেখাপড়া শুরু হয় মাইজভান্ডার শরিফে। তিনি ১৯৪৪ সালে প্রবেশিকা, ১৯৪৬ সালে কলকাতার  প্রেসিডেন্সি কলেজ থেকে ইন্টারমিডিয়েট এবং ১৯৫৩ সালে ঢাকা বিশ্ববিদ্যালয় থেকে বিএসসি পাস করেন।

কর্মজীবন 
১৯৫৪ সালে তিনি সরকারি চাকরিতে যোগ দেন এবং পরে করাচির রেডিও পাকিস্তান-এ টেকনিক্যাল এসিস্ট্যান্ট হিসেবে কাজ করেন। স্বাধীনতার পর তিনি বাংলাদেশ টেলিভিশনের উপ-মহাপরিচালক ও সরকারের বহিঃপ্রচার বিভাগের মহাপরিচালক নিযুক্ত হন। ১৯৭৯ সালে তিনি ডেপুটেশনে পররাষ্ট্র মন্ত্রণালয়ে যোগ দেন এবং কিছুদিন ইসলামাবাদে বাংলাদেশ দূতাবাসের প্রথম প্রেস কাউন্সিলর হিসেবে দায়িত্ব পালন করেন। মৃত্যুর পূর্ব পর্যন্ত তিনি একটি জীবনবীমা কোম্পানির উপদেষ্টা ছিলেন। আনিস চৌধুরী ছাত্রাবস্থায় (১৯৪৬-৪৭)  কলকাতা থেকে প্রকাশিত ইত্তেহাদ পত্রিকার সহসম্পাদকের দায়িত্ব পালন করেন।

মৃত্যু 
১৯৯০ সালের ২ নভেম্বর ঢাকায় তার মৃত্যু হয়।

সাহিত্য কর্ম 
 নাটক
 মানচিত্র
 অ্যালবাম (১৯৬৫)
 চেহারা (১৯৭৯)
 তবুও অন্যান্য
 উপন্যাস
 সরোবর (১৯৬৭)
 সৌরভ (১৯৬৮)
 শখের পুতুল(১৯৬৮)
 মধুগড় (১৯৭৪)
 ঐ রকম একজন (১৯৮৬)
 ময়নামতী
 গল্প সংকলন
 সুদর্শন ডাকছে (১৯৭৮)

তথ্যসূত্র

বহিঃসংযোগ 

বাংলাদেশী নাট্যকার
বাংলাদেশী পুরুষ ঔপন্যাসিক
১৯২৯-এ জন্ম
১৯৯০-এ মৃত্যু
নাটকে বাংলা একাডেমি সাহিত্য পুরস্কার বিজয়ী
প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বাঙালি লেখক
বাংলা একাডেমি সাহিত্য পুরস্কার বিজয়ী
কলকাতার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
কলিন হাস্কেল

কলিন ম্যারি হাস্কেল (জন্ম ডিসেম্বর ৬, ১৯৭৬) আমেরিকান রিয়্যালিটি সো সার্ভেইভারের প্রথম ভাগের একজন প্রতিযোগী ছিল।  তিনি জন এবং প্যাট্রিসিয়া হাস্কেল বেথেসডা, ম্যারিল্যান্ডে জন্ম দেন। কলিন ইউনিভার্সিটি অফ জর্জিয়ার একজন স্নাতক শিক্ষার্থী ছিলেন।

তথ্যসূত্র

বহিঃসংযোগ 
 
 সিবিএস সার্ভেইভার প্রোফাইল

১৯৭৬-এ জন্ম
মার্কিন চলচ্চিত্র অভিনেত্রী
জীবিত ব্যক্তি
২১শ শতাব্দীর মার্কিন নারী
শামসুর রাহমানের গ্রন্থাবলি

বাংলা ভাষার কবি শামসুর রাহমানের গ্রন্থের তালিকা নিম্নে প্রদত্ত হল:

কাব্যগ্রন্থ 

 প্রথম গান, দ্বিতীয় মৃত্যুর আগে (১৯৬০)
 রৌদ্র করোটিতে (১৯৬৩)
 বিধ্বস্ত নিলীমা (১৯৬৭)
 নিরালোকে দিব্যরথ (১৯৬৮)
 নিজ বাসভূমে (১৯৭০)
 বন্দী শিবির থেকে (১৯৭২)
 দুঃসময়ে মুখোমুখি (১৯৭৩)
 ফিরিয়ে নাও ঘাতক কাঁটা (১৯৭৪)
 আদিগন্ত নগ্ন পদধ্বনি (১৯৭৪)
 এক ধরনের অহংকার (১৯৭৫)
 আমি অনাহারী (১৯৭৬)
 শূন্যতায় তুমি শোকসভা (১৯৭৭)
 বাংলাদেশ স্বপ্ন দেখে (১৯৭৭)
 প্রতিদিন ঘরহীন ঘরে (১৯৭৮)
 প্রেমের কবিতা (১৯৮১)
 ইকারুসের আকাশ (১৯৮২)
 মাতাল ঋত্বিক (১৯৮২)
 উদ্ভট উটের পিঠে চলেছে (১৯৮৩)
 কবিতার সঙ্গে গেরস্থালি (১৯৮৩)
 নায়কের ছায়া (১৯৮৩)
 আমার কোন তাড়া নেই (১৯৮৪)
 যে অন্ধ সুন্দরী কাঁদে (১৯৮৪)
 অস্ত্রে আমার বিশ্বাস নেই (১৯৮৫)
 হোমারের স্বপ্নময় হাত (১৯৮৫)
 শিরোনাম মনে পড়ে না (১৯৮৫)
 ইচ্ছে হয় একটু দাঁড়াই (১৯৮৫)
 ধুলায় গড়ায় শিরস্ত্রাণ (১৯৮৫)
 এক ফোঁটা কেমন অনল (১৯৮৬)
 টেবিলে আপেলগুলো হেসে উঠে (১৯৮৬)
 দেশদ্রোহী হতে ইচ্ছে করে (১৯৮৬)
 অবিরল জলভূমি (১৯৮৬)
 আমরা ক'জন সঙ্গী (১৯৮৬)
 ঝর্ণা আমার আঙুলে (১৯৮৭)
 স্বপ্নেরা ডুকরে উঠে বারবার (১৯৮৭)
 খুব বেশি ভালো থাকতে নেই (১৯৮৭)
 মঞ্চের মাঝখানে (১৯৮৮)
 বুক তার বাংলাদেশের হৃদয় (১৯৮৮)
 হৃদয়ে আমার পৃথিবীর আলো (১৯৮৯)
 সে এক পরবাসে (১৯৯০)
 গৃহযুদ্ধের আগে (১৯৯০)
 খন্ডিত গৌরব (১৯৯২)
 ধ্বংসের কিনারে বসে (১৯৯২)
 হরিণের হাড় (১৯৯৩)
 আকাশ আসবে নেমে (১৯৯৪)
 উজাড় বাগানে (১৯৯৫)
 এসো কোকিল এসো স্বর্ণচাঁপা (১৯৯৫)
 মানব হৃদয়ে নৈবদ্য সাজাই (১৯৯৬)
 তুমিই নিঃশ্বাস তুমিই হৃৎস্পন্দন (১৯৯৬)
 তোমাকেই ডেকে ডেকে রক্তচক্ষু কোকিল হয়েছি (১৯৯৭)
 হেমন্ত সন্ধ্যায় কিছুকাল (১৯৯৭)
 ছায়াগণের সঙ্গে কিছুক্ষণ (১৯৯৭)
 মেঘলোকে মনোজ নিবাস (১৯৯৮)
 সৌন্দর্য আমার ঘরে (১৯৯৮)
 রূপের প্রবালে দগ্ধ সন্ধ্যা রাতে (১৯৯৮)
 টুকরা কিছু সংলাপের সাঁকো (১৯৯৮)
 স্বপ্নে ও দুঃস্বপ্নে বেচে আছি (১৯৯৯)
 নক্ষত্র বাজাতে বাজাতে (২০০০)
 শুনি হৃদয়ের ধ্বনি (২০০০)
 হৃদপদ্মে জ্যোৎস্না দোলে (২০০১)
 ভগ্নস্তূপে গোলাপের হাসি (২০০২)
 ভাঙাচোরা চাঁদ মুখ কালো করে ধুকছে (২০০৩)
 গন্তব্য নাই বা থাকুক (২০০৪)
 কৃষ্ণপক্ষে পূর্ণিমার দিকে (২০০৪)
 গোরস্থানে কোকিলের করুণ আহবান (২০০৫)
 অন্ধকার থেকে আলোয় (২০০৬)
 না বাস্তব না দুঃস্বপ্ন (২০০৬)

শিশু কিশোর সাহিত্য 
 এলাটিং বেলাটিং 
 ধান ভানলে কুঁড়ো দেব 
 গোলাপ ফুটে খুকির হাতে 
 স্মৃতির শহর 
 রংধনুর সাঁকো 
 লাল ফুলকির ছড়া 
 নয়নার জন্য 
 আমের কুঁড়ি জামের কুঁড়ি 
 নয়নার জন্য গোলাপ

উপন্যাস 
 অক্টোপাশ (১৯৮৩)
 অদ্ভুত আঁধার এক (১৯৮৫)
 নিয়ত মন্তাজ (১৯৮৫)
 এলো সে অবেলায় (১৯৯৪)

আত্মস্মৃতি 
 স্মৃতির শহর (১৯৭৯)
 কালের ধুলোয় লেখা (২০০৪)

অনুবাদ কবিতা 
 ফ্রস্টের কবিতা (১৯৬৬)
 রবার্ট ফ্রস্টের নির্বাচিত কবিতা (১৯৬৮)
 খাজা ফরিদের কবিতা (১৯৬৮)

অনুবাদ নাটক 
 হৃদয়ের ঋতু (মূল: টেনেসি উইলিয়মস)
 মার্কোমিলিয়ান্‌স্‌ (মূল: ইউজিন ও'নীল; ১৯৬৭)
 হ্যামলেট (মূল: উইলিয়ম শেক্সপিয়র; ১৯৯৫)

প্রবন্ধ 
 আমৃত্যু তাঁর জীবনানন্দ (১৯৮৬)
 শামসুর রাহমানের প্রবন্ধ (২০০১)
 কবিতা এক ধরনের আশ্রয় (২০০২)

নিবন্ধ 
 কবে শেষ হবে কৃষ্ণপক্ষ (২০০৬)

কলাম 
 একান্ত ভাবনা (২০০১)

গল্প 
 শামসুর রাহমানের গল্প (২০০২)

আত্মজীবনী 

 কালের ধুলোয় লেখা

রচনাবলি
১. সৃতির শহর।

তথ্যসূত্র 

 ২৫শে আগস্ট প্রকাশিত প্রথম আলোর সাময়িকী পাতা

বাঙালি সাহিত্যিকদের সাহিত্য কর্ম
উজবেকিস্তানের জাতীয় পতাকা

উজবেকিস্তানের জাতীয় পতাকা নভেম্বর ১৮, ১৯৯১ হতে গৃহীত ও প্রবর্তিত হয়।

এই পতাকার তাৎপর্য সম্পর্কে বেশ কয়েকটি ধারণা চালু আছে।

১২টি তারকা উজবেকিস্তানের ১২টি প্রশাসনিক অঞ্চলকে নির্দেশ করছে। নীল ফালিটি আকাশ, সাদা অংশটি ন্যয়, এবং সবুজ অংশটি আতিথেয়তাকে নির্দেশ করছে। দুইটি সংকীর্ণ লাল ফালি শক্তির প্রতীক। নতুন চাঁদটি হয় বহুদিনের পরাধীনতার পরে স্বাধীন দেশ হিসাবে উজবেকিস্তানের পুনরাবির্ভাব, অথবা দেশটির অধিবাসীদের প্রধান ধর্ম ইসলামকে নির্দেশ করছে।

অন্য একটি মতে ১২টি তারকা হয় ১২ মাস, বা ১২টি রাশিচক্রের চিহ্নকে নির্দেশ করছে। আর সাদা ফালিটি দেশের প্রধান ফসল তুলা, এবং নতুন চাঁদটি ইসলাম ধর্মের প্রতীক।

তৃতীয় একটি মতানুসারে নীল বর্ণটি পানি, সাদাটি শান্তি, এবং সবুজটি প্রকৃতির প্রতীক। লাল রেখাগুলি প্রতিটি অংশকে যুক্তকারী শক্তির প্রতীক।

উজবেকিস্তান ধর্মনিরপেক্ষ দেশ বলে পতাকার বর্ণ ও চিহ্নগুলির তাৎপর্য সরকারি মতে ইসলামের সাথে সম্পর্কিত নয়।

তথ্যসূত্র 

উজবেকিস্তান
দেশ অনুযায়ী পতাকা
জাতীয় পতাকা
ফজলুল হক

ফজলুল হক নামটি নিম্নের ব্যক্তিবর্গকে নির্দেশ করতে পারেঃ

 ফজলুল হক (বীর প্রতীক) -বীর প্রতীক খেতাব প্রাপ্ত মুক্তিযোদ্ধা।
 ফজলুল হক বীর প্রতীক -বীর প্রতীক খেতাব প্রাপ্ত মুক্তিযোদ্ধা।
ফজলুল হক (চলচ্চিত্র পরিচালক) -বাংলাদেশী চলচ্চিত্র পরিচালক, প্রযোজক ও সাংবাদিক ছিলেন।
ফজলুল হক (সঙ্গীতজ্ঞ) - নজরুল সঙ্গীত শিল্পী।
ফজলুল হক (বিচারপতি) -বাংলাদেশের উচ্চ আদালতের একজন বিচারক ছিলেন। তিনি ২০০৭ সালে নির্দলীয় তত্ত্বাবধায়ক সরকারের উপদেষ্টা ছিলেন।

আরও দেখুন 

ফজলুল হক খোন্দকার -কৃষক নেতা ও মুক্তিযুদ্ধের সংগঠক।
ফজলুল হক তালুকদার -বাংলাদেশী রাজনীতিবিদ যিনি তৎকালীন বাকেরগঞ্জ-৯ আসনের সংসদ সদস্য ছিলেন।
ফজলুল হক আছপিয়া -বাংলাদেশী রাজনীতিবিদ যিনি সুনামগঞ্জ-৪ আসনের সংসদ সদস্য ছিলেন।
ফজলুল হক আমিনী -বাংলাদেশী রাজনীতিবিদ ও ইসলামী চিন্তাবিদ।
আবুল কাশেম ফজলুল হক -বাঙ্গালী রাজনীতিবিদ।
আবুল কাসেম ফজলুল হক -প্রাবন্ধিক, লেখক ও রাষ্ট্রচিন্তাবিদ।
জি এম ফজলুল হক -বাংলাদেশী রাজনীতিবিদ যিনি চাঁদপুর-৩ আসনের সংসদ সদস্য ছিলেন।

স্থাপনা 

 ফজলুল হক মুসলিম হল -ঢাকা বিশ্ববিদ্যালয়ের অন্যতম প্রাচীন আবাসিক হল।
পেনিসিলিন

পেনিসিলিন (ইংরেজি: Penicillin) হলো একটি অ্যান্টিবায়োটিক গ্রুপ। এদেরকে সাধারণত পেনিসিলিয়াম নামক ছত্রাক (প্রধানত পেনিসিলিয়াম ক্রাইসোজেনাম ও পেনিসিলিয়াম রুবেন্স) থেকে তৈরি করা হয়। বেশির ভাগ পেনিসিলিনই প্রাকৃতিক উপায়ে আহরণ করা হয়। তবে শুধুমাত্র দুটি প্রাকৃতিক পেনিসিলিনকে পথ্য হিসেবে ব্যবহার করা হয়: পেনিসিলিন জি ও পেনিসিলিন ভি।

পেনিসিলিন ছিল ব্যাকটেরিয়ার সংক্রমণের বিরুদ্ধে কাজ করা প্রথম ওষুধ; যা অনেক গুরুতর সংক্রমণ, যেমন: সিফিলিসের বিরুদ্ধে কার্যকর ছিল। পেনিসিলিন এখনও ব্যাপকভাবে ব্যবহৃত হচ্ছে; যদিও ব্যাকটেরিয়া এখন অনেক ধরনের প্রতিরোধ গড়ে তুলেছে এর বিরুদ্ধে। সব পেনিসিলিন বিটা-ল্যাক্টাম অ্যান্টিবায়োটিক এবং ব্যাকটেরিয়া বিরুদ্ধে ব্যবহার করা হয়, সাধারণত গ্রাম-ব্যাকটেরিয়ার সৃষ্ট ইনফেকশনের চিকিত্সায় এর কার্যকারিতা ভালো।

ব্যাক্টেরিয়ার কোষপ্রাচীরের পেপটাইডোগ্লাইকেন সংশ্লেষণ বন্ধ করার মাধ্যমে পেনিসিলিন কাজ করে থাকে।

গঠন 
পেনিসিলিন বিটা-ল্যাক্টাম জাতীয় অ্যান্টিবায়োটিক।
"penam" শব্দটি পেনাসিলিন এন্টিবায়োটিক সদস্যদের মূল রাসায়নিক গঠন বর্ণনায় ব্যবহার করা হয়। এই রাসায়নিক গঠন এর আণবিক সূত্র R-C9H11N2O4S। যেখানে R একটি পরিবর্তনশীল পার্শ্ব চেইন।

সাধারণ পেনিসিলিন একটি ৩১৩ আণবিক ওজন থেকে ৩৩৪ গ্রাম/মোল

ব্যবহার 
পেনিসিলিন প্রায়ই ব্যবহৃত হয় পেনিসিলিন জি, প্রকেইন পেনিসিলিন, বেঞ্জেথিন পেনিসিলিন, এবং পেনিসিলিন V হিসেবে।

প্রকেইন পেনিসিলিন, বেঞ্জেথিন পেনিসিলিন একই কার্যকারিতা দেয়,তবে বেঞ্জেথিন পেনিসিলিন এর কার্যকারিতা দীর্ঘ। পেনিসিলিন V হল গ্রাম-ঋণাত্মক ব্যাকটেরিয়ার বিরুদ্ধে কম কার্যকারি,যেখানে বেঞ্জেথিন পেনিসিলিন বেশি কার্যকর।
পেনিসিলিন V কে মূখে প্রদান করা যায়, কিন্তু বেঞ্জেথিন পেনিসিলিন ইনজেকশন দ্বারা প্রদও।

উৎপাদন 
পেনিসিলিন পেনিসিলিনিয়ম প্রজাতির জৈবিক কার্যকলার মাঝে উৎপাদিত আপ্রোযনিও উৎপাদন এবং যখন ছত্রাক বৃদ্ধি উপর জোর বাধার হয় তখন এটি উৎপাদিত হয়। এটি ছত্রাক এর স্বাভাবিক বৃদ্ধির সময় উৎপাদিত হয় না। পেনিসিলিন উৎপাদন আন্তক্রিয়া শিল পথে সীমাবদ্ধঃ

α- + AcCoA → homocitrate→ L-α-অ্যামাইনো অ্যাডিপিক অ্যাসিড → L-লাইসিন + β-ল্যক্টাম

ইতিহাস 
১৯২৯ সালে স্কটিশ বিজ্ঞানী এবং নোবেল বিজয়ী আলেকজান্ডার ফ্লেমিং পেনিসিলিন আবিষ্কার করেন। একটি দুর্ঘটনা থেকে এর আবিষ্কার।

ঔষধ হিসাবে ব্যবহারের জন্য পেনিসিলিন এর উন্নতিতে দাবিদ্বার অস্ট্রেলিয়ান হাওয়ার্ড ওয়াল্টার ফ্লররি, একসাথে জার্মান নোবেল বিজয়ী আর্নেস্ট অ্যান্ড চেন এবং ইংরেজি প্রাণরসায়নবিদ নর্মান হিটলে।

উন্নতি

তথ্যসূত্র 

ঔষধ প্রস্তুতি ও ব্যবহার বিজ্ঞান
অ্যান্টিবায়োটিক
পেনিসিলিন
হেপাটোটক্সিন
অণুজীববিজ্ঞান
ফাইজার মার্কা
স্কটল্যান্ডীয় উদ্ভাবন
হেনরি অ্যাডাম্‌স

হেনরি ব্রুক্‌স অ্যাডাম্‌স (ইংরেজি: Henry Brooks Adams) (১৬ ফেব্রুয়ারি ১৮৩৮ – ২৭ মার্চ ১৯১৮) একজন মার্কিন ইতিহাসবিদ, সাংবাদিক ও ঔপন্যাসিক।

তথ্যসূত্র 

১৮৩৮-এ জন্ম
১৯১৮-এ মৃত্যু
Adams, Henry
মার্কিন ইতিহাসবিদ
মার্কিন পুরুষ সাংবাদিক
মার্কিন ঔপন্যাসিক
হার্ভার্ড বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের শিক্ষক
বোস্টনের ব্যক্তি
পুলিৎজার পুরস্কার বিজয়ী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
আমেরিকান অ্যাকাডেমি অব আর্টস অ্যান্ড লেটার্সের সদস্য
১৯শ শতাব্দীর মার্কিন ঔপন্যাসিক
ফ্রান্সে মার্কিন প্রবাসী
মার্কিন পুরুষ ঔপন্যাসিক
হামবোল্ড বিশ্ববিদ্যালয়ের প্রাক্তন শিক্ষার্থী
মল্লিকা সেনগুপ্ত

মল্লিকা সেনগুপ্ত (১৯৬০–২০১১) ভারতের পশ্চিমবঙ্গের একজন কবি ও লেখক। তার লেখা নারীবাদী ও সংবেদনশীল, সমসাময়িক ও ইতিহাস মুখী। তিনি কুড়িটি বই রচনা করেন। পেশায় তিনি কলকাতা বিশ্ববিদ্যালয়ের সমাজবিদ্যার অধ্যাপক ছিলেন।

জীবন 
মল্লিকা সেনগুপ্ত ১৯৬০ খ্রি. ২৭ মার্চ  ভারতের নদিয়া জেলার কৃষ্ণনগরে জন্মগ্রহণ করেন।তাঁর কবি-জীবন শুরু ১৯৮১ খ্রি. এবং সেই থেকে তিনি ১১টি কবিতার বই, দুটি উপন্যাস এবং বিভিন্ন প্রবন্ধ লিখেছেন। তিনি কলকাতা বিশ্ববিদ্যালয়ের অধীনস্থ মহারাণী কাশীশ্বরী কলেজের সমাজবিদ্যা বিভাগের অধ্যাপক ছিলেন। ৯০ এর দশকে তিনি অপর্ণা সেন সম্পাদিত 'সানন্দা' পত্রিকার কবিতা বিভাগের সম্পাদনা করতেন। স্বামী সুবোধ সরকারের সাথে তিনি 'ভাষানগর' নামক একটি সাংস্কৃতিক পত্রিকা সম্পাদনা করতেন।

সৃষ্টিকর্ম 
মল্লিকার কবিতা আপষহীন রাজনৈতিক ও নারীবাদী হিসেবে পরিচিত। তার লেখনির গুণে তিনি আন্তর্জাতিক স্তরেও প্রতিষ্ঠা পেয়েছেন। তার লেখা ইতোমধ্যেই বিভিন্ন ভাষায় অনূদিত হয়েছে। পশ্চিমবঙ্গ রাজ্য সরকার তাকে সুকান্ত পুরস্কার, বাংলা একাদেমি এ্যাওয়ার্ড এবং ফেলোশিপ ফর লিটারেচার দিয়ে সম্মানিত করেছেন। ইতিহাসের ব্রাত্য নারী চরিত্ররা প্রায়ই তার লেখায় পুনর্জীবিত হয়েছেন। সমসাময়িক কবি সংযুক্তা দাসগুপ্তের ভাষায় "তার কবিতায় নারীস্বত্বা কেবলমাত্র অন্তর্ভূতি সচেতনতা হিসেবেই থেকে যায় না, সেটা প্রস্ফুটিত হয় সমস্ত প্রান্তিক নারীর নিপীড়নের বিরুদ্ধে এক স্বতস্ফুর্ত প্রতিবাদ।"

বিশেষ বই 
 কথামানবী কবিতা
 পুরুষকে লেখা চিঠি
 আমাকে সারিয়ে দাও ভালবাসা
 সীতায়ন উপন্যাস

পুরস্কার ও সম্মাননা 
 ১৯৯৮ ভারত সরকারের জুনিয়র রাইটার ফেলোশিপ।
 ১৯৯৮ পশ্চিমবঙ্গ সরকারের সুকান্ত পুরস্কার।
 ২০০৪ পশ্চিমবঙ্গ বাংলা আকাদেমি অনীতা-সুনীল বসু পুরস্কার।

তথ্যসূত্র

বহিঃসংযোগ 
 https://web.archive.org/web/20180321130819/http://india.poetryinternationalweb.org/piw_cms/cms/cms_module/index.php?obj_id=2728

ভারতীয় কবি
বাঙালি মহিলা কবি
১৯৬০-এ জন্ম
২০১১-এ মৃত্যু
২১শ শতাব্দীর ভারতীয় লেখিকা
২০শ শতাব্দীর বাঙালি কবি
২১শ শতাব্দীর বাঙালি কবি
নদিয়া জেলার ব্যক্তি
২০শ শতাব্দীর ভারতীয় লেখিকা
বাঙালি লেখক
২১শ শতাব্দীর ভারতীয় কবি
২১শ শতাব্দীর ভারতীয় সমাজ বিজ্ঞানী
পশ্চিমবঙ্গের নারী শিক্ষাবিদ
২০শ শতাব্দীর নারী শিক্ষাবিদ
ভারতীয় নারীবাদী লেখক
ভারতীয় নারীবাদী
বাঙালি হিন্দু
ভারতীয় সমাজবিজ্ঞানী
২০শ শতাব্দীর ভারতীয় সমাজ বিজ্ঞানী
২০শ শতাব্দীর বাঙালি
২১শ শতাব্দীর বাঙালি
বাঙালি কবি
কলকাতা বিশ্ববিদ্যালয়ের শিক্ষক
কলকাতার লেখক
পশ্চিমবঙ্গের কবি
২০শ শতাব্দীর ভারতীয় কবি
২০শ শতাব্দীর ভারতীয় লেখক
২০শ শতাব্দীর ভারতীয় ঔপন্যাসিক
২০শ শতাব্দীর ভারতীয় প্রাবন্ধিক
২১শ শতাব্দীর ভারতীয় লেখক
২১শ শতাব্দীর ভারতীয় ঔপন্যাসিক
ভারতীয় শিক্ষাবিদ
ভারতীয় ঔপন্যাসিক
ভারতীয় নারী ঔপন্যাসিক
ভারতীয় প্রাবন্ধিক
ভারতীয় নারী কবি
ভারতীয় লেখক
ভারতীয় সম্পাদক
ভারতীয় ম্যাগাজিন সম্পাদক
ভারতীয় রাজনৈতিক লেখক
পশ্চিমবঙ্গের বিজ্ঞানী
পশ্চিমবঙ্গের নারী বিজ্ঞানী
পশ্চিমবঙ্গের শিক্ষাবিদ
২১শ শতাব্দীর ভারতীয় নারী শিক্ষাবিদ
কিশোরগঞ্জ রেলওয়ে স্টেশন

কিশোরগঞ্জ রেলওয়ে স্টেশন বাংলাদেশের কিশোরগঞ্জ শহরে অবস্থিত ময়মনসিংহ-গৌরীপুর-­ভৈরব রেলপথের একটি রেলওয়ে স্টেশন। এটি কিশোরগঞ্জ শহরের দক্ষিণাংশে করগাও বাসস্ট্যান্ড এর দক্ষিণে এবং সাত মাথা মোড় থেকে উত্তরে অবস্থিত। এটি জশোদলপুর রেলওয়ে স্টেশন   ও নীলগঞ্জ রেলওয়ে স্টেশনের মধ্যবর্তী স্টেশন। ঢাকা বিমানবন্দর থেকে কিশোরগঞ্জ রেলস্টেশনের দুরত্ব প্রায় ৯০ কিলোমিটার এবং ভৈরব জংশান থেকে প্রায় ৫০ কিলোমিটার। এ স্টেশন থেকে কিশোরগঞ্জ এক্সপ্রেস, গোধুলি প্রভাতীর মত বিলাসবহুল ট্রেন চলাচল করে। একটি মিটারগেজ রেললাইন ও দুটি প্লাটফর্ম দিয়ে এটি কিশোরগঞ্জ শহর ও তার পার্শ্ববর্তী এলাকাকে পরিসেবা প্রদান করে। ঈদের দিন শোলাকিয়া ঈদগাহের অতিরিক্ত মানুষ বহনের জন্য এ স্টেশনে অতিরিক্ত ট্রেন চলাচল করে।

ইতিহাস 
কিশোরগঞ্জ রেলওয়ে স্টেশন ১৯১২ থেকে ১৯১৮ সালে তৈরি  ময়মনসিংহ- গৌরীপুর- ভৈরব লাইনের সাথে চালু হয়।

পরিষেবা 
কিশোরগঞ্জ এক্সপ্রেস
এগারো সিন্ধুর প্রভাতী এক্সপ্রেস
এগারো সিন্ধুর গোধুলী এক্সপ্রেস     
বিজয় এক্সপ্রেস   
ময়মনসিংহ এক্সপ্রেস
ঈশা খাঁ এক্সপ্রেস ও
লোকাল ট্রেন।

তথ্যসূত্র

কিশোরগঞ্জ জেলার রেলওয়ে স্টেশন
বিজ্ঞাপন

বিজ্ঞাপন আধুনিক কালের একটি বহুল ব্যবহৃত বিপণন কৌশল যার মূল উদ্দেশ্য হলো পণ্যের ও কৃত্যের গুণাবলী ও বৈশিষ্টাদি সম্পর্কে প্রধানত সংবাদপত্র ও টেলিভিশনের মাধ্যমে ভোক্তাদের অবহিত করা। দেয়াললিখণ, হ্যাণ্ডবিল ও পোস্টারের মাধ্যমে কয়েক শত বৎসর যাবত বিজ্ঞাপন করা হচ্ছে। একবিংশ শতাব্দীতে ডিজিটাল প্রযুক্তি, বিশেষ করে ইন্টারনেট ভিত্তিক ডিজিটাল প্রযুক্তির ব্যাপক প্রসারে ফলে বিজ্ঞাপনের নতুন নতুন মাধ্যম আবিষ্কৃত ও প্রবর্তিত হয়েছে।

বিজ্ঞাপন চিহ্নিত ব্যবসায়ী উদ্যোক্তা কর্তৃক অর্থের বিনিময়ে, ধারণা, পণ্য ও সেবার নৈর্ব্যক্তিক উপস্থাপনা ও প্রসার। বিজ্ঞাপন একটি একমুখী যোগাযোগ ব্যবস্থা। সাধারণত পণ্য ও সেবার প্রতি জনসাধারণের দৃষ্টি আকর্ষণ করার জন্য বিজ্ঞাপন প্রচারিত হয়, তবে এছাড়াও বিজ্ঞাপনের বিবিধ উদ্দেশ্য আছে।

শব্দগত ব্যুৎপত্তি 
ইংরেজি advertising শব্দটি ল্যাটিন advertre থেকে বিবর্তিত, যার অর্থ ছিল আবর্তিত করা বা ঘোরানো। মতান্তরে প্রাচীন ফরাসি advertir (অর্থ: দেখানো) থেকে মধ্যযুগীয় ইংরেজি advertisen (অর্থ: জানানো) হয়ে advertising শব্দের উদ্ভব।

বিজ্ঞাপনের উদ্দেশ্য 
গ্রাহক এবং সম্ভাব্য গ্রাহকদের কাছে পণ্যের সঠিক বার্তা পৌঁছে দেওয়ার কাজে বিজ্ঞাপন ব্যবহৃত হয়। বিজ্ঞাপনের উদ্দেশ্য হল গ্রাহকদের তাদের পণ্য সম্পর্কে অবহিত করা, গ্রাহকদের বোঝানো যে কোন সংস্থার পরিষেবা বা পণ্যগুলি সর্বোত্তম, সংস্থার ভাবমূর্তি উন্নত করা, পণ্য বা পরিষেবাগুলির জন্য একটি প্রয়োজনীয়তা নির্দেশ করা, প্রতিষ্ঠিত পণ্যগুলির জন্য নতুন ব্যবহার প্রদর্শন করা, নতুন পণ্য এবং প্রোগ্রাম ঘোষণা করা, বিক্রেতাদের স্বতন্ত্র বার্তাগুলিকে শক্তিশালী করা, গ্রাহকদের ব্যবসায়ের দিকে আকৃষ্ট করা, এবং বিদ্যমান গ্রাহকদের ধরে রাখা।

অনলাইন বিজ্ঞাপন

বিজ্ঞাপন অনলাইন মাধ্যমের সাহায্যে প্রকাশ করা হলে তাকে অনলাইন বিজ্ঞাপন বলা হয়।

তথ্যসূত্র 

বিজ্ঞাপন
বিপণন
যোগাযোগমূলক নকশা প্রণয়ন
চিত্রলৈখিক নকশা প্রণয়ন
প্রসার ও বিপণন যোগাযোগ
ব্যবসায়িক মডেল